stanford-oval/wikipedia huggingface dataset:
พระครูสังวรสมณกิจ (ทิม อตฺตสนฺโต)
เข้าสู่ร่มกาวสาวพักตร์

ก่อนที่ท่านจะเข้ารับการอุปสมบทเป็นครั้งที่ 2 ก็เกิดเหตุการณ์ประหลาดครั้งที่ 2เกิดขึ้นจนทำให้เบื่อหน่ายชีวิตมาก ท่านได้อุปสมบทครั้งที่ 2 เมื่อปี พ.ศ. 2491 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 โดยมีหลวงพ่อสังข์ วัดน้ำเต้า เป็นพระอุปัชฌาย์ ในระหว่างที่บวช ท่านก็ได้พบความไม่เที่ยงแท้ในชีวิตคือ
อนิจจัง (ความไม่แน่นอนในสังขาร)
ทุกข์ขัง (ความวุ่นวาย)
อนัตตา (ความตาย ไม่มีตัวตน)
ในปี พ.ศ. 2527 ศิษยานุศิษย์ได้ขอให้หลวงปู่สร้างรูปเหมือน หน้าตัก 5 นิ้ว เนื้อทองเหลืองขัดมัน หลวงปู่มักจะสอนให้ทุก ๆ คนนับถือพระรัตนตรัย
ในปัจจุบัน หลวงปู่มีชื่อเสียงโด่งดัง ขจรขจาย ไปในทุกภาคของประเทศไทย ขณะชาวต่างชาติยังรู้จักชื่อเสียงของท่านอย่างดีเลย
มรณภาพ (ละสังขาร)

หลังจากมีการฉลองอายุครบ 8 รอบ 96 ปีของท่านในวันที่ 10 มีนาคม ในวันที่ 22 มีนาคม พ.ศ. 2552 ท่านได้มรณภาพด้วยอาการสงบ ณ โรงพยาบาล จังหวัดนนทบุรี รวมสิริอายุได้ 96 ปี 61 พรรษา
พุทธเทพ ภัฏฏาจารย์

| พุทธเทพ ภัฏฏาจารย์ |
| --- | --- |
ภัฏฏาจารย์เมื่อปี 2006

 มุขยมนตรีรัฐเบงกอลตะวันตก 8th
ดำรงตำแหน่ง 2000–2011
ผู้ว่าการ: วิเรน เจ. ชาห์   โคปาลกฤษณะ คานธี   เทวานันท์ โกนวัร   เอ็ม. เค. นารายณัน
ก่อนหน้า: ชโยตี บาซู
ถัดไป: มามาตา บันเนร์จี
รองมุขยมนตรีรัฐเบงกอลตะวันตกคนที่ 2
ดำรงตำแหน่ง 2000–2001
มุขยมนตรี: ชโยตี บาซู
ก่อนหน้า: ชโยตี บาซู
ถัดไป: ว่าง
ดำรงตำแหน่ง 2000–2011
สมาชิกสภานิติบัญญัติเบงกอลตะวันตก
ดำรงตำแหน่ง 1987–2011
ก่อนหน้า: อโศกมิตร
ถัดไป: มาณิษ คุปตะ
เขตเลือกตั้ง: ชทวปุระ
ดำรงตำแหน่ง 1977–1982
ก่อนหน้า: Prafulla Kanti Ghosh
ถัดไป: Prafulla Kanti Ghosh
เขตเลือกตั้ง: คอสซีปุระ
สมาชิกโปลิตบูโรพรรคคอมมิวนิสต์มาร์กซิสต์อินเดีย
ดำรงตำแหน่ง 2002–2015
 
ข้อมูลส่วนบุคคล
เกิด:  (1944-03-01) 1 มีนาคม ค.ศ. 1944 (80 ปี) กัลกัตตา, รัฐเบงกาล, บริติชอินเดีย
พรรคการเมือง: พรรคคอมมิวนิสต์มาร์กซิสต์อินเดีย
ญาติ: สุนกันตา ภัฏฏาจารย์ (ลุง)
ที่อยู่อาศัย: โกลกาตา
ศิษย์เก่า: วิทยาลัยเปรซิเดนซี, ไศเลนทร์ ศิรกร วิทยาลัย
วิชาชีพ: นักการเมือง, นักวรรณคดี, นักวิจารณ์วรรณกรรม, คอลัมนิสต์, กวี, นักโต้วาที

พุทธาเทพ ภัฏฏาจารย์ (อักษรโรมัน: Buddhadeb Bhattacharjee, เกิด 1 มีนาคม 1944) เป็นนักการเมืองและอดีตสมาชิกโปลิตบูโรพรรคคอมมิวนิสต์มาร์กซิสต์อินเดีย อดีตมุขยมนตรีรัฐเบงกอลตะวันตกจากปี 2000 ถึง 2011
ภัฏฏาจารย์เคยเป็นสมาชิกสภานิติบัญญัติเขตเลือกตั้งชทวปุระเป็นเวลา 24 ปี จนสิ้นสุดวาระในปี 2011 หลังแพ้ให้กับมุขยมนตรี มาณิษ คุปตะ ใน[2011 West Bengal state assembly election|การเลือกตั้งปี 2011]] เขาเป็นมุขยมนตรีรัฐเบงกอลตะวันตกคนที่สองที่แพ้หารเบือกตั้งในเขตเลือกตั้งของตน คนแรกคือปรฟุลละ จันทรเสน ในปี 1967
ขณะดำรฝตำแหน่งมุขยมนตรีรัฐ เขาเคยมีความพยายามในการทำให้รัฐเป็นอุตสาหกรรมมากขึ้น, เคยตกอยู่ในข้อพิพาทที่ดินในสิงคุร, เหตุการณ์ที่นันทิคราม, และเหตุการณ์ที่เนตาอี (Netai)
พรหมามนเทียร (ปุษกร)

| พรหมามนเทียรที่ปุษกร |
| --- | --- |
พรหมามนเทียร, ปุษกร
พรหมามนเทียรที่ปุษกร
ศาสนา
ศาสนา: ศาสนาฮินดู
เขต: อัชเมร์
เทพ: พระพรหม,พระแม่คายตรี
ที่ตั้ง
ที่ตั้ง: ปุษกร
รัฐ: รัฐราชสถาน
ประเทศ: ประเทศอินเดีย
ที่ตั้งในรัฐราชสถานแสดงแผนที่รัฐราชสถานพรหมามนเทียร (ปุษกร) (ประเทศอินเดีย)แสดงแผนที่ประเทศอินเดีย
พิกัดภูมิศาสตร์: 26°29′14″N 74°33′15″E﻿ / ﻿26.48722°N 74.55417°E﻿ / 26.48722; 74.55417
สถาปัตยกรรม
ประเภท: แบบราชสถาน
เสร็จสมบูรณ์: ศตวรรษที่ 14 (โครงสร้างปัจจุบัน)
ชคัตปิตาพรหมามนเทียร (Jagatpita Brahma Mandir) เป็นโบสถ์พราหมณ์ในเมืองปุษกร รัฐราชสถาน ใกล้กับทะเลสาบปุษกร ที่นี่เป็นหนึ่งในโบสถ์พระพรหมไม่กี่แห่งที่ยังหลงเหลือในประเทศอินเดีย และเป็นที่ที่มีความสำคัญมากที่สุดในบรรดาที่เหลืออยู่ อินเตอร์เนชั่นนัลบิสสิเนสไตมส์ ระบุว่าที่นี่และทะเลสาบปุษกรเป็นหนึ่งในห้าสถานที่แสวงบุญศักดิ์สิทธิ์ของประเทศอินเดีย
สิ่งปลูกสร้างหลังปัจจุบันของมนเทียรสร้างขึ้นในศตวรรษที่ 14 มีศิขระสีแดงขนาดใหญ่เป็นเอกลักษณ์ประดับด้วยภาพสลักนูนต่ำของ หงส์ ภายในครรภคฤห์ประดิษฐานจตุรพักตร์พรหม (พระพรหมสี่พักตร์) และพระแม่คายตรี ผู้ดูแลมนเทียรคือนักบวชกลุ่มสันยาสี
แหล่งข้อมูลอื่น

Read Details about Pushkar temples
พวงแก้วกุดั่น

| พวงแก้วกุดั่น |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
อันดับ:: Ranunculales
วงศ์:: Ranunculaceae
สกุล:: Clematis
สปีชีส์:: C.  smilacifolia
ชื่อทวินาม
Clematis smilacifolia L.

พวงแก้วกุดั่น (ชื่อวิทยาศาสตร์: Clematis smilacifolia) เป็นไม้ประดับในสกุลพวงแก้วกุดั่น กระจายพันธุ์ในอินเดีย จีนตอนใต้ อินโดจีน ฟิลิปปินส์ถึงเกาะนิวกินี ลักษณะเป็นไม้เถาอายุหลายปี ใบรูปไข่หรือแกมรูปขอบขนานถึงรูปใบหอก ยาว 6–21 เซนติเมตร โคนใบเว้าตื้นหรือคล้ายรูปก้นปิด ก้านใบยาว 3.5–12 เซนติเมตร ดอกมี 10–27 ดอก ก้านดอกยาว 4–10 เซนติเมตร ใบประดับย่อยรูปแถบ 2 อัน ยาวประมาณ 3 มิลลิเมตร กลีบเลี้ยงมี 4–6 กลีบ ด้านนอกสีน้ำตาล มีขนละเอียด ด้านในสีม่วงอมน้ำเงิน รูปขอบขนานหรือรูปใบหอก ยาว 1.5–2 เซนติเมตร พับงอกลับ เกสรเพศผู้รูปแถบยาว 0.8–1.6 เซนติเมตร อับเรณูยาว 2–5 มิลลิเมตร ปลายมีรยางค์สั้น ๆ ก้านเกสรเพศเมียยาวประมาณ 6 มิลลิเมตร ขยายในผลคล้ายหาง ยาว 4–8 เซนติเมตร มีขนยาวนุ่มหนาแน่น ผลรูปรีเบี้ยว ยาว 0.6–1.2 เซนติเมตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พวงแก้วกุดั่น
ข้อมูลที่เกี่ยวข้องกับ Clematis smilacifolia ที่วิกิสปีชีส์
"พวงแก้วกุดั่น (Clematis smilacifolia L.)". สำนักพิมพ์บ้านและสวน. คลังข้อมูลเก่าเก็บจากแหล่งเดิมเมื่อ 2017-12-13. สืบค้นเมื่อ 2017-09-28.
ฟุตบอลโลก 2018 รอบคัดเลือก (เพลย์ออฟ โอเอฟซี–คอนเมบอล)

การแข่งขัน ฟุตบอลโลก 2018 โอเอฟซี–คอนเมบอล รอบคัดเลือกเพลย์ออฟ จะเป็นการลงเล่นสองนัดเหย้าและเยือนระหว่างทีมที่ชนะจาก โซนโอเชียเนีย รอบที่ 3, นิวซีแลนด์, และทีมอันดับที่ห้าจาก การแข่งขันรอบคัดเลือกโซนอเมริกาใต้, เปรู.
ทั้งสองเกมมีกำหนดที่จะลงเล่นระหว่างวันที่ 6 และ 14 พฤศจิกายน พ.ศ. 2560.
ภาพรวม

การจับสลากสำหรับคำสั่งในสองนัดที่จะลงเล่นจะจัดขึ้นโดยฟีฟ่าในวันที่ 25 กรกฎาคม พ.ศ. 2558 ที่งานการจับสลากฟุตบอลโลก.
เลกแรก

11 พฤศจิกายน พ.ศ. 2560
16:15 UTC+13
10:15 เวลามาตรฐานไทย
| นิวซีแลนด์  | 0–0 |  เปรู |
| --- | --- | --- |
|  | รายงาน |  |
ผู้ชม: 37,034 คน
ผู้ตัดสิน: มาร์ค ไกเกอร์ (สหรัฐอเมริกา)
| --- | --- |
             นิวซีแลนด์ :              เปรู
เลกที่สอง

14 พฤศจิกายน พ.ศ. 2560
21:15 UTC−5
09:15 เวลามาตรฐานไทย
| เปรู  | 2–0 |  นิวซีแลนด์ |
| --- | --- | --- |
| ฟาร์ฟาน  27' ราโมส  65' | รายงาน |  |
ผู้ชม: 39,125 คน
ผู้ตัดสิน: แกลม็องต์ ตูร์แปง (ฝรั่งเศส)
| --- | --- |
             เปรู :              นิวซีแลนด์
พวยแก๊ส

พวยก๊าซ ถ่ายเมื่อวันที่ 14 เมษายน 2011 ภาพสีผสมเท็จถ่ายที่ความยาวคลื่น รังสีอัลตราไวโอเลต 304 Å
พวยก๊าซที่สังเกตเห็นระหว่างสุริยุปราคาเต็มดวง
พวยก๊าซ หรือ โพรมิเนนซ์ (prominence) เป็นปรากฏการณ์ที่เกิดจากการที่ส่วนหนึ่งของชั้นโครโมสเฟียร์ซึ่งเป็นชั้นบรรยากาศด้านล่างของดวงอาทิตย์ ได้ยื่นออกมาสู่ชั้นโคโรนาซึ่งเป็นบรรยากาศชั้นบน ตามเส้นแรงแม่เหล็ก
พวยก๊าซจะปรากฏเป็นสีแดงเนื่องจากส่วนใหญ่ปล่อยรังสี Hα เช่นเดียวกับโครโมสเฟียร์ การสังเกตการณ์ทำได้ง่ายเมื่อเกิดสุริยุปราคาเต็มดวง หรืออาจทำได้ในช่วงเวลาทั่วไปด้วยการใช้ฟิลเตอร์ที่เลือกให้รังสี Hα ผ่านได้
เมื่อสังเกตพวยก๊าซบนโฟโตสเฟียร์ ที่ความยาวคลื่น Hα จะมองเห็นเป็นเส้นมืดกว่าบริเวณอื่น
บางครั้งความสูงของพวยก๊าซอาจสูงถึง 20 เท่าของเส้นผ่านศูนย์กลางของโลก
ดูเพิ่ม

เปลวสุริยะ
พายุสุริยะ
พระครูวิสุทธสีลากร (วิเชียร วิสุทฺธสีโล)

พระครูวิสุทธสีลากร สถานะเดิมชื่อ  วิเชียร (แดง)จิรสุวรรณ   เกิดเมื่อ 11ค่ำ  เดือนยี่  ปีมะเมีย  ตรงกับวันพุธที่1มกราคม  พ.ศ. 2462 บิดาชื่อ นายจันทร์  มารดาชื่อ นางเอี่ยม  จิรสุวรรณ   ภูมิลำเนา  ต.บางทราย อ.เมือง จ.ชลบุรี   มีพี่น้องร่วมบิดา-มารดา  ดังนี้
1. นายพุฒ 	จิรสุวรรณ	ถึงแก่กรรม
2. นายบุญมี	จิรสุวรรณ	ถึงแก่กรรม
3. นางสาวทองพูน 	จิรสุวรรณ	ถึงแก่กรรม
4. ท่านพระครูวิสุทธสีลากร
5. นางสาวทองหยิบ 	จิรสุวรรณ	ถึงแก่กรรม
6. เด็กหญิงไม่ทราบชื่อ(เสียชีวิตตั้งแต่ยังเด็ก)
7. นางสาวสุขใจ	จิรสุวรรณ
8. นางสาวอรุณี	จิรสุวรรณ
การศึกษา
จบการศึกษาชั้นประถมปีที่ 8 ที่โรงเรียนวัดช่องลม
เข้ารับราชการทหาร
ปี พ.ศ. 2482 	 เข้ารับราชการทหารเป็น  พลทหาร เชียน (ตามเอกสารทางการทหาร)หรือวิเชียร จิรสุวรรณ   สังกัดกองพันนาวิกโยธิน 2  ฐานทัพเรือสัตหีบ  ได้เข้าร่วมรบในสงครามมหาเอเชียบูรพา
ปี พ.ศ. 2484          ปลดประจำการ จ่าตรี วิเชียร จิรสุวรรณ  ได้รับพระราชทานเหรียญชัยสมรภูมิ  ปีพุทธศักราช 2484 ตามมติคณะรัฐมนตรี  โดยมี จอมพล แปลก พิบูลสงคราม  ลงนามรับรองในตำแหน่งรัฐมนตรีว่าการกระทรวงกลาโหมะทรวงกลาโหม (ในสมัยนั้น)
ลาสิกขาบท
ปี พ.ศ. 2488  	อุปสมบท  ณ วัดช่องลม โดยมี พระชลธารธรรมวาที (ฮง ปภฺกโร) วัดราษฎร์บำรุง  ชลบุรี  เป็นพระอุปัชฌาย์
ปี พ.ศ. 2489
ปี พ.ศ. 2525  	รักษาการตำแหน่งเจ้าอาวาส วัดช่องลม
ปี พ.ศ. 2525  	ดำรงตำแหน่งเจ้าอาวาส (ลำดับที่7) วัดช่องลม  อ.เมือง จ.ชลบุรี
ปี พ.ศ. 2526    	พระอุปัชฌาย์
ฟุตบอลโลก 2018 รอบคัดเลือก (เพลย์ออฟ คอนคาแคฟ–เอเอฟซี)

การแข่งขัน ฟุตบอลโลก 2018 คอนคาแคฟ–เอเอฟซี รอบคัดเลือกเพลย์ออฟ จะเป็นการลงเล่นสองนัดเหย้าและเยือนระหว่างทีมอันดับที่สี่จาก โซนอเมริกาเหนือ รอบที่ 5, ฮอนดูรัส, และทีมชนะเลิศเพลย์ออฟของ โซนเอเชีย รอบที่ 4, ออสเตรเลีย.
ทั้งสองเกมมีกำหนดที่จะลงเล่นระหว่างวันที่ 10 และ 15 พฤศจิกายน พ.ศ. 2560.
ภาพรวม

การจับสลากสำหรับคำสั่งในสองนัดที่จะลงเล่นจะจัดขึ้นโดยฟีฟ่าในวันที่ 25 กรกฎาคม พ.ศ. 2558 ที่งานการจับสลากฟุตบอลโลก.
เลกแรก

10 พฤศจิกายน พ.ศ. 2560
16:00 UTC−6
05:00 เวลามาตรฐานไทย
| ฮอนดูรัส  | 0–0 |  ออสเตรเลีย |
| --- | --- | --- |
|  | รายงาน |  |
ผู้ชม: 38,000 คน
ผู้ตัดสิน: ดานีเอเล ออร์ซาโต (อิตาลี)
| --- | --- |
             ฮอนดูรัส :              ออสเตรเลีย
เลกที่สอง

15 พฤศจิกายน พ.ศ. 2560
20:00 UTC−11
16:00 เวลามาตรฐานไทย
| ออสเตรเลีย  | 3–1 |  ฮอนดูรัส |
| --- | --- | --- |
| เจดีนัค  54', 72' (ลูกโทษ), 85' (ลูกโทษ) | รายงาน | ฟีเกรัว  90+4' |
ผู้ชม: 77,060 คน
ผู้ตัดสิน: เนสตอร์ ปิตานา (อาร์เจนตินา)
| --- | --- |
             ออสเตรเลีย :              ฮอนดูรัส
พระกาฬุทายีเถระ

| พระกาฬุทายีเถระ> ข้อมูลทั่วไป |
| --- | --- |
ชื่อเดิม: กาฬุทายีอำมาตย์
สถานที่เกิด: เมืองกบิลพัสดุ์ (สหชาติกับพระพุทธเจ้า)
สถานที่บวช: วัดเวฬุวันมหาวิหาร
วิธีบวช: เอหิภิกขุอุปสัมปทา
สถานที่บรรลุธรรม: วัดเวฬุวันมหาวิหาร
เอตทัคคะ: ผู้ยังสกุลที่ยังไม่เลื่อมใสให้เลื่อมใส
ฐานะเดิม
ชาวเมือง: เมืองกบิลพัสดุ์ แคว้นสักกะ
วรรณะเดิม: แพศย์
สถานที่รำลึก
สถานที่: วัดเวฬุวันมหาวิหาร, ซากเมืองกบิลพัสดุ์
 ส่วนหนึ่งของสารานุกรมพระพุทธศาสนา
พระกาฬุทายีเถระ หรือ พระกาฬุทายี เป็นพระภิกษุสาวกของพระพุทธเจ้าชาวแคว้นสักกะ เป็นสหชาติกับพระพุทธเจ้า (เกิดในเวลาเดียวกัน) เป็นหนึ่งในพระอสีติมหาสาวกสำคัญในสมัยพุทธกาล
พระกาฬุทายีเถระ เดิมเป็นมหาดเล็กในพระองค์พระเจ้าสุทโธทนศากยราช ภายหลังออกบวชในพระพุทธศาสนา เมื่อได้ตรัสรู้ธรรมแล้วท่านเป็นพระสงฆ์ผู้นำสำคัญที่ทำให้เหล่าชาวเมืองกบิลพัสดุ์เกิดความเลื่อมใสในพระพุทธศาสนา ด้วยเหตุนี้พระพุทะเจ้าจึงยกย่องท่านว่าเป็นเอตทัคคะคือพระสงฆ์ผู้เลิศกว่าภิกษุอื่นในด้าน ผู้ยังสกุลที่ยังไม่เลื่อมใสให้เลื่อมใส ท่านมีบทบาทสำคัญในการช่วยเผยแพร่พระพุทธศาสนาในช่วงต้นพุทธกาล ท่านดำรงอายุพอสมควรแก่กาลก็ดับขันธปรินิพพาน
ชาติกำเนิด

พระกาฬุทายี รู้จักดีในอีกนามว่า กาฬุทายีอำมาตย์ เนื่องจากท่านเกิดในตระกูลมหาอำมาตย์แห่งกรุงกบิลพัสดุ์ เมื่อยังเล็กบิดาท่านถวายตัวเข้าเป็นมหาดเล็กในพระพระเจ้าสุทโธทนะ ต่อมาได้กลายเป็นมหาอำมาตย์แห่งกรุงกบิลพัสดุ์
ประวัติ

หลังพระพุทธเจ้าตรัสรู้ใหม่ ๆ พระเจ้าสุทโธทนะทราบข่าวการตรัสรู้จึงส่งมหาอำมาตย์ไปทูลเชิญเสด็จพระพุทธเจ้ากลับมาโปรดที่เมืองกบิลพัสดุหลายครั้ง แต่ทุกครั้งที่ส่งอำมาตย์ไปก็ออกบวชและลืมรับสั่งหมด จนพระองค์ส่งกาฬุทายีอำมาตย์และบริวารไป ท่านกาฬุทายีอำมาตย์
เมื่อฟังพระธรรมเทศนาแล้วก็ได้บรรลุอรหันตผลจึงขออกบวชตาม แต่ท่านยังรำลึกอยู่เสมอว่าต้องทูลเชิญพระพุทธเจ้ากลับไปโปรดชาวเมืองกบิลพัสดุ์ให้ได้ ท่านจึงนิพนธ์คาถามากมายกว่า 60 คาถา พรรณาถึงคุณแห่งทางเสด็จในการเสด็จไปโปรดพระประยูรญาติ
เมื่อพระพุทธเจ้าเสด็จไปโปรดชาวเมืองกบิลพัสดุ์พร้อมกับภิกษุสาวกอีก 20,000 องค์ ท่านกาฬุทายีได้ส่งข่าวกลับไปเมืองกบิลพัสดุ์เป็นระยะ ๆ ทำให้ชาวเมืองเกิดความตื่นเต้นและเฝ้ารอการมาของพระพุทธเจ้าด้วยความเลื่อมใสเป็นอันมาก ด้วยเหตุนี้ พระกาฬุทายีเถระจึงได้รับการยกย่องว่าเป็นพระสงฆ์ผู้เลิศกว่าภิกษุอื่นในด้าน ผู้ยังสกุลที่ยังไม่เลื่อมใสให้เลื่อมใส
ความสำคัญในพระพุทธศาสนา

พระกาฬุทายีเถระจัดเป็น 1 ใน 40 เอตทัคคะในด้าน ผู้ยังสกุลที่ยังไม่เลื่อมใสให้เลื่อมใส เป็นผู้มีส่วนสำคัญในการช่วยพระพุทธเจ้าเผยแพร่พระพุทธศาสนาในช่วงต้นพุทธกาล
บั้นปลายชีวิต

ในคัมภีร์ทางพระพุทธศาสนาไม่ระบุว่าท่านดับขันธปรินิพพานเมื่อใดและที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน
ดูเพิ่ม

พระอัญญาโกณฑัญญะ
ปัญจวัคคีย์
แหล่งข้อมูลอื่น

เว็บไซต์ 84000
เว็บไชต ธรรมะ เกตเวย์ เก็บถาวร 2009-04-15 ที่ เวย์แบ็กแมชชีน
บุพกรรมของพระอัญญาโกณฑัญญะ จาก อรรถกถาธรรมบท
| ด ค กเอตทัคบุคคล (ในศาสนาของพระโคตมพุทธเจ้า) |
| --- | --- | --- |
| ภิกษุ |  พระอัญญาโกณฑัญญะ  พระอุรุเวลกัสสปะ  พระสารีบุตร  พระมหาโมคคัลลานะ  พระปุณณมันตานีบุตร  พระกาฬุทายี  พระนันทะ  พระราหุล  พระอุบาลี  พระภัททิยกาฬิโคธาบุตร  พระอนุรุทธะ  พระอานนท์  พระโมฆราช  พระปิณโฑลภารทวาชะ  พระมหากัจจายนะ  พระสีวลี  พระโสณกุฏิกัณณะ  พระมหากัสสปะ  พระราธเถระ  พระลกุณฏกภัททิยเถระ  พระทัพพมัลลบุตร  พระพากุละ  พระวักกลิ  พระมหากัปปินะ  พระอุปเสนะ  พระขทิรวนิยเรวตะ  พระสุภูติ  พระพาหิยะ  พระวังคีสะ  พระโสณโกฬิวิสะ  พระโสภิตะ  พระนันทกะ  พระกังขาเรวตะ  พระมหาปันถกะ  พระจูฬปันถกะ  พระกุณฑธานะ  พระรัฐปาละ  พระกุมารกัสสปะ  พระมหาโกฏฐิตะ  พระสาคตะ  พระปิลินทวัจฉะ  |  |
| ภิกษุณี |  พระมหาปชาบดีโคตมีเถรี  พระเขมาเถรี  พระอุบลวรรณาเถรี  พระปฏาจาราเถรี  พระนันทาเถรี  พระธรรมทินนาเถรี  พระโสณาเถรี  พระสกุลาเถรี  พระภัททากุณฑลเกสาเถรี  พระภัททกาปิลานีเถรี  พระภัททากัจจานาเถรี  พระกีสาโคตมีเถรี  พระสิงคาลมาตาเถรี  |  |
| อุบาสก |  ตปุสสะ ภัลลิกะ  อนาถบิณฑิกเศรษฐี  จิตตคฤหบดี  หัตถกคฤหบดี  พระเจ้ามหานามะ  อุคคคฤหบดี  อุคคตคฤหบดี  สูรอัมพัฏฐอุบาสก  ชีวกโกมารภัจจ์  นกุลบิดาคฤหบดี  |  |
| อุบาสิกา |  นางสุชาดา  นางวิสาขา  นางขุชชุตตรา  นางสามาวดี  นางอุตตรานันทมารดา  พระนางสุปปวาสา  นางสุปปิยา  นางกาติยานี  นางกาฬีกุรรฆริกา  นางนกุลมารดาคหปตานี  |  |
| ดูเพิ่ม |  พระอสีติมหาสาวก  เอตทัคคะ  |  |
| ด ค ก7 สหชาติ (ประสูติในวันเดียวกับพระโคตมพุทธเจ้า) |
| --- | --- | --- |
| ภิกษุ | พระอานนท์*⁂! • พระกาฬุทายี*⁂ • พระฉันนะ* |  |
| ภิกษุณี | พระภัททากัจจานาเถรี*⁂ |  |
| สัตว์ | ม้ากัณฐกะ |  |
| พืช | ต้นพระศรีมหาโพธิ์ |  |
| อื่น ๆ | ขุมทรัพย์ทั้ง 4 |  |
*บรรลุธรรมสำเร็จเป็นพระอรหันต์; ⁂ เป็นเอตทัคคะในด้านต่างๆ; ! ยอดพุทธอุปัฏฐาก
มะลิไส้ไก่

| มะลิไส้ไก่ |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Oleaceae
สกุล:: Jasminum
สปีชีส์:: J.  elongatum
ชื่อทวินาม
Jasminum elongatum 

มะลิไส้ไก่ ชื่อวิทยาศาสตร์:  Jasminum elongatum เป็นไม้เลื้อยในวงศ์ Oleaceae เลื้อยไปตามพื้นดินหรือต้นไม้อื่น เมื่ออ่อนเป็นสีเขียว แก่แล้วเป็นสีน้ำตาล ต้นเรียบ เมื่อแก่จะแตกเล็กน้อย มีเนื้อไม้แข็ง ใบเดี่ยว ออกตรงข้ามกัน ขอบใบเรียบ ใบห่อมาข้างหน้าเล็กน้อย ใบค่อนข้างหนา ช่อดอกเป็นกระจุก สีขาว กลีบเลี้ยงสีเขียว ผลเดี่ยว กลมรีเล็กน้อย เมื่ออ่อนสีเขียว แก่เป็นสีดำ มีเมล็ดเดียว ใช้เป็นไม้ประดับ
มะหวด

| มะหวด |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Sapindaceae
สกุล:: Lepisanthes
สปีชีส์:: L.  rubiginosa
ชื่อทวินาม
Lepisanthes rubiginosa 

ระวังสับสนกับ มะหาด
มะหวดหรือกำชำ ชื่อวิทยาศาสตร์:  Lepisanthes rubiginosa เป็นไม้ยืนต้นในวงศ์ Sapindaceae ผิวเปลือกเรียบหรือเป็นแผ่นสะเก็ด สีน้ำตาลอมแดง แตกกิ่งจำนวนมาก ใบประกอบแบบขนนกชั้นเดียว ขอบใบเรียบ ดอกช่อแบบแตกแขนง แยกเพศไม่แยกต้น กลีบเลี้ยงมีขนสีน้ำตาล กลีบดอกสีขาวอมชมพู ดอกตัวผุ้มีเกสรตัวผู้ 8 อัน ผลเดี่ยว กลมรี อ่อนเป็นสีเขียว สุกแล้วเป็นสีแดงแล้วเปลี่ยนเป็นดำ มีเมล็ดเดียว
ใบอ่อนกินเป็นผัก ผลกินเป็นผลไม้ รสหวาน รากใช้แก้ไข้ ปวดศีรษะ พอกรักษาโรคผิวหนังผื่นคัน แก้พิษฝี ตำพอกที่หัวฝี แก้โรคผิวหนัง เมล็ดแก้โรคไอ
มะส้าน

| มะส้าน |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Core eudicots
อันดับ:: unplaced
วงศ์:: Dilleniaceae
สกุล:: Dillenia
สปีชีส์:: D.  aurea
ชื่อทวินาม
Dillenia aurea 

มะส้าน ชื่อวิทยาศาสตร์: Dillenia aurea อยู่ในวงศ์ Dilleniaceae เป็นไม้ต้น ดอกสีเหลือง ผลกลม สุกแล้วเป็นสีเหลือง กลิ่นหอม น้ำต้มเปลือกต้นปรุงเป็นยาฝาดสมานและแก้ท้องเสีย
พุทธเกษตร

พุทธเกษตร (อาณาจักรแห่งพระพุทธเจ้า) หรือ วิสุทธิภูมิ (ดินแดนบริสุทธิ์) ตามความเชื่อของศาสนาพุทธนิกายมหายาน  คือดินแดนที่พระพุทธเจ้าทรงสร้างขึ้นด้วยปณิธานของแต่ละพระองค์ แดนพุทธเกษตรไม่ใช่นิพพาน แต่มีลักษณะคล้ายสวรรค์ เป็นภูมิที่สาวกของพระพุทธเจ้าใช้ปฏิบัติธรรมต่อหลังจากสิ้นชีวิตบนโลกเพื่อบรรลุนิพพานต่อไป
สุขาวดีพุทธเกษตร

บทความหลัก: สุขาวดี
สุขาวดีเป็นพุทธเกษตรหนึ่งที่มีความสำคัญมากต่อความเชื่อมหายาน ในอมิตาภสูตรซึ่งเป็นพระสูตรมหายาน (ไม่ปรากฏในพระไตรปิฎกภาษาบาลี) ได้พรรณนาลักษณะของสุขาวดีพุทธเกษตรไว้ว่า เป็นดินแดนที่เกิดขึ้นด้วยอำนาจบารมีของพระอมิตาภพุทธะ ซึ่งเป็นพระพุทธเจ้าในอดีตย้อนไปก่อนหน้าพระโคตมพุทธเจ้าไป 10 กัป ที่ได้ชื่อว่าสุขาวดีก็เพราะผู้อยู่ในดินแดนนี้ย่อมไม่มีความทุกข์เลย แต่เสวยสุขอยู่เสมอ สุขาวดีเป็นดินแดนที่สวยงามและสุขสบาย กล่าวคือ มีล้อมรอบด้วยภูเขาแก้ว กำแพงแก้ว มีสระโบกขรณีที่ประดับด้วยแก้วมณี มีดนตรีทิพย์บรรเลงอยู่เสมอ มีนกร้องออกมาเป็นเสียงธรรมเทศนา บรรยากาศต่าง ๆ นี้ทำให้ผู้อาศัยเกิดพุทธานุสสติ ธัมมานุสสติ และสังฆานุสสติ และตั้งใจปฏิบัติธรรมเพื่อบรรลุนิพพานในดินแดนแห่งนี้
การบำเพ็ญสู่แดนพุทธเกษตร

การบำเพ็ญบุญปฏิบัติธรรมเพื่อสั่งสมบารมีให้เพียงพอ และการผูกจิตมั่นต่อแดนนี้   (เช่น การภาวนาถึงพระนามของพระอมิตาภพุทธเจ้า) จะสามารถทำให้ไปเกิดในแดนนี้ได้ ซึ่งจะได้มีโอกาสฟังธรรมจากพระพุทธเจ้า และปฏิบัติธรรมจนบรรลุมรรคผลเข้านิพพานพ้นทุกข์โดยเด็ดขาดได้ต่อไป เป็นอยู่จะเป็นสุขตลอดไม่มีความยากลำบากเพราะเป็นสุคติภูมิ ถึงแม้ว่าจะบรรลุมรรคผลเข้านิพพานได้"ยาก" อาจกินเวลานานนับเป็นเวลาหลายกัป แต่ก็เป็นสุขตลอดกาลนั้น ไม่เหมือนการเกิดมาเป็นมนุษย์บำเพ็ญปฏิบัติ แม้ว่าอาจบรรลุถึงธรรมถึงนิพพานได้"เร็ว" แต่ก็ทุกข์ยาก และเสี่ยงกับการพลาดพลั้งต้องไปเกิดในทุคติวินิบาตนรก ซึ่งจะยิ่งจะทำให้ล่าช้า และทุกข์มหันต์อย่างยิ่ง
ประเทศไทยใน พ.ศ. 2478

เหตุการณ์ที่เกิดขึ้นใน พ.ศ. 2478 (ค.ศ. 1935) ในประเทศไทย เป็นปีที่ 154 แห่งกรุงรัตนโกสินทร์ เป็นปีที่ 11 และเป็นปีสุดท้ายในรัชสมัยของพระบาทสมเด็จพระปกเกล้าเจ้าอยู่หัว และเป็นปีแรกในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร นับเป็นปี พ.ศ. 2477 (1 มกราคม - 31 มีนาคม) และ 2478 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์ :
พระบาทสมเด็จพระปกเกล้าเจ้าอยู่หัว (จนถึง 2 มีนาคม)
สมเด็จพระเจ้าอยู่หัวอานันทมหิดล (ตั้งแต่ 2 มีนาคม) (ก่อนวันที่ 25 มีนาคม มีพระราชอิสริยยศ "สมเด็จพระเจ้าอยู่หัว พระวรวงศ์เธอ พระองค์เจ้าอานันทมหิดล")
ผู้สำเร็จราชการแทนพระองค์ :
สมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์ (จนถึง 2 มีนาคม)
พระเจ้าวรวงศ์เธอ กรมหมื่นอนุวัตน์จาตุรนต์ (2 มีนาคม - 12 สิงหาคม)
พระเจ้าวรวงศ์เธอ พระองค์เจ้าอาทิตย์ทิพอาภา (ตั้งแต่ 2 มีนาคม)
เจ้าพระยายมราช (ตั้งแต่ 2 มีนาคม)
เจ้าพระยาพิชเยนทรโยธิน (ตั้งแต่ 2 มีนาคม)
นายกรัฐมนตรี: พระยาพหลพลพยุหเสนา (คณะราษฎร)
สภาผู้แทนราษฎร: ชุดที่ 1
ประธานสภาผู้แทนราษฎร: เจ้าพระยาศรีธรรมาธิเบศ (แต่งตั้ง)
อธิบดีศาลฎีกา: พระยาวิกรมรัตนสุภาษ
นครเชียงใหม่: เจ้าแก้วนวรัฐ
นครลำพูน: เจ้าจักรคำขจรศักดิ์
เหตุการณ์

10 กรกฎาคม - พระวรวงศ์เธอ พระองค์เจ้าภูมิพลอดุลยเดช ได้รับเฉลิมพระเกียรติเป็น สมเด็จพระเจ้าน้องยาเธอ เจ้าฟ้าภูมิพลอดุลยเดช
วันเกิด > มกราคม

17 มกราคม - ฤทัย ใจจงรัก ศิลปินแห่งชาติ
วันเกิด > เมษายน

12 เมษายน - สุเทพ เทพรักษ์ นักการเมือง
วันเกิด > พฤษภาคม

7 พฤษภาคม - กระมล ทองธรรมชาติ นักการเมือง (ถึงแก่อนิจกรรม 20 มกราคม พ.ศ. 2560)
16 พฤษภาคม - เจ้ากอแก้วประกายกาวิล ณ เชียงใหม่ (พิราลัย 13 มีนาคม พ.ศ. 2548)
วันเกิด > มิถุนายน

13 มิถุนายน
สมัคร สุนทรเวช อดีตนายกรัฐมนตรี (ถึงแก่อนิจกรรม 24 พฤศจิกายน พ.ศ. 2552)
รักษ์ ตันติสุนทร นักการเมือง (ถึงแก่อนิจกรรม 5 ธันวาคม พ.ศ. 2553)
20 มิถุนายน - อุดม ทรงแสง นักแสดง (ถึงแก่กรรม 24 ธันวาคม พ.ศ. 2561)
24 มิถุนายน - วัฒนชัย วุฒิศิริ นักการเมือง (ถึงแก่อนิจกรรม 17 พฤษภาคม พ.ศ. 2567)
วันเกิด > กรกฎาคม

3 กรกฎาคม - วิชัย ตันศิริ นักการเมือง
5 กรกฎาคม - จำลอง ศรีเมือง อดีตรองนายกรัฐมนตรี
วันเกิด > สิงหาคม

28 สิงหาคม - ทนงศักดิ์ ภักดีเทวา นักร้อง (ถึงแก่กรรม 23 พฤศจิกายน พ.ศ. 2550)
วันเกิด > กันยายน

5 กันยายน - มานพ ยาระณะ ศิลปินแห่งชาติ (ถึงแก่กรรม 22 พฤศจิกายน พ.ศ. 2558)
7 กันยายน - สนั่น ขจรประศาสน์ อดีตรองนายกรัฐมนตรี (ถึงแก่อนิจกรรม 15 กุมภาพันธ์ พ.ศ. 2556)
16 กันยายน - กำธร สุวรรณปิยะศิริ นักแสดง (ถึงแก่กรรม 27 กุมภาพันธ์ พ.ศ. 2553)
20 กันยายน - ประพาส ลิมปะพันธุ์ นักการเมือง
21 กันยายน - เดชา สุขารมณ์ นักการเมือง (ถึงแก่อนิจกรรม 20 กันยายน พ.ศ. 2564)
25 กันยายน - เจ้าวงศ์สักก์ ณ เชียงใหม่
วันเกิด > ตุลาคม

8 ตุลาคม - ประมณฑ์ ผลาสินธุ์ ทหาร (ถึงแก่อนิจกรรม 11 กรกฎาคม พ.ศ. 2563)
11 ตุลาคม - หม่อมเจ้าฐิติพันธุ์ ยุคล (สิ้นชีพิตักษัย 27 สิงหาคม พ.ศ. 2538)
16 ตุลาคม - วิโรจน์ แสงสนิท นักการเมือง
วันเกิด > พฤศจิกายน

1 พฤศจิกายน - สุคนธ์ พรพิรุณ ศิลปินแห่งชาติ (ถึงแก่กรรม 23 กันยายน พ.ศ. 2563)
3 พฤศจิกายน - อรรถสิทธิ์ เวชชาชีวะ นักการเมือง (ถึงแก่อนิจกรรม 18 มกราคม พ.ศ. 2566)
15 พฤศจิกายน - ประสิทธิ์ ณรงค์เดช นักการเมือง (ถึงแก่อนิจกรรม 2 มีนาคม พ.ศ. 2541)
26 พฤศจิกายน - หม่อมราชวงศ์เจตจันทร์ ประวิตร (ถึงแก่อนิจกรรม 29 มกราคม พ.ศ. 2550)
วันเกิด > ธันวาคม

3 ธันวาคม - มานิตย์ ภู่อารีย์ ศิลปินแห่งชาติ (ถึงแก่กรรม 30 พฤศจิกายน พ.ศ. 2551)
7 ธันวาคม - จำลอง เอี่ยมแจ้งพันธุ์ นักการเมือง
วันถึงแก่กรรม > สิงหาคม

12 สิงหาคม - พระเจ้าวรวงศ์เธอ กรมหมื่นอนุวัตน์จาตุรนต์ (ประสูติ 2 ธันวาคม พ.ศ. 2426)
วันถึงแก่กรรม > ตุลาคม

18 ตุลาคม - พระราชวรวงศ์เธอ พระองค์เจ้ารุจาวรฉวี (ประสูติ 22 กรกฎาคม พ.ศ. 2417)
วันถึงแก่กรรม > ธันวาคม

10 ธันวาคม - สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ (ประสูติ 22 ธันวาคม พ.ศ. 2408)
มะหลอด

| มะหลอด |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Rosales
วงศ์:: Elaeagnaceae
สกุล:: Elaeagnus
สปีชีส์:: E.   latifolia
ชื่อทวินาม
Elaeagnus  latifolia 

มะหลอด (ชื่อวิทยาศาสตร์: Elaeagnus latifolia) จังหวัดราชบุรีเรียกสลอดเถา ภาคใต้เรียกส้มหลอด  เป็นไม้ผลในวงศ์ Elaeagnaceae ในไทยพบมากทางภาคเหนือ เป็นไม้เถาเนื้อแข็ง มีเกล็ดละเอียดสีเทาหรือสีเงินอยู่ทั่วไป แผ่นใบสีเขียว ด้านล่างสีน้ำตาล มีเกล็ดเงินติดอยู่ ดอกออกเป็นช่อกระจุก ดอกย่อยสีเหลืองอ่อน ผลทรงรีหรือรูปไข่ เมื่ออ่อนสีเขียว  มีจุดสีขาวหรือสีเงินบนผล เมื่อสุกสีแดงหรือส้มแดง มีสองชนิดคือ ชนิดเปรี้ยว ผลใหญ่ สุกเป็นสีเหลืองส้ม มีรสเปรี้ยว และชนิดหวาน ผลเล็กกว่า สีอ่อนกว่า รสหวานอมฝาด เมล็ดสีน้ำตาลเป็นพู
มะหลอดชนิดเปรี้ยวนิยมบริโภคสดเป็นผลไม้ การนำไปแปรรูปมีน้อย ทางภาคเหนือนำไปทำส้มตำ นอกจากนั้น ยังมีสรรพคุณเป็นยาฝาดสมาน ยาระบาย แก้ท้องผูก เถาใช้แก้ไข้พิษ เปลือกต้นช่วยขับเสมหะ ดอกใช้แก้ริดสีดวงจมูก แก้ปวดศีรษะ และใช้ร่วมกับสมุนไพรอื่นใช้ทำยาแก้ปวด แก้นิ่วได้
พรหมธร กิ่งวรรณ

พรหมธร กิ่งวรรณ ชื่อเล่น ไอซ์ เกิดวันที่ 4 ตุลาคม พ.ศ. 2533 เป็นนักกีฬาขี่ม้าทีมชาติไทย ผู้ได้รับรางวัลเหรียญเงินในเอเชียนเกมส์ 2010 จากประเภททีม และเหรียญทองในซีเกมส์ 2011 จากประเภทบุคคล นอกจากนี้ เขายังเป็นลูกศิษย์ของแอนดรูว์ ฮอย ซึ่งเป็นนักกีฬาขี่ม้าเหรียญทองโอลิมปิกมาตั้งแต่สมัยก่อนเอเชียนเกมส์ 2010
ประวัติ

พรหมธรเป็นบุตรของ พ.ต.อ.ธีระวุฒิ กับ นางวิไลรัตน์ กิ่งวรรณ เขาเป็นศิษย์เก่าจากโรงเรียนอำนวยศิลป์ และปัจจุบันกำลังศึกษาอยู่ที่คณะสัตวแพทยศาสตร์ มหาวิทยาลัยเกษตรศาสตร์
พรหมธร กิ่งวรรณ เข้าแข่งขันในฐานะทีมชาติครั้งแรกในเอเชียนเกมส์ 2006 ที่ซึ่งเกิดเหตุการณ์นักขี่ม้าเกาหลีได้เสียชีวิตลงก่อนที่เขาจะลงสนาม นั่นได้ส่งผลให้พรหมธรสูญเสียความมั่นใจเป็นอย่างมาก และไม่ได้รับเหรียญในการแข่งครั้งนั้น ต่อมา เขาได้เข้าแข่งในกีฬาขี่ม้าในเอเชียนเกมส์ 2010 ร่วมกับรุจิราภรณ์ ณีนา ลิเกิล, แทรี ลิมน์ อิมพ์สัน และวีรภัฎ ปิฏกานนท์ ซึ่งทีมชาติไทยได้รับรางวัลเหรียญเงินในประเภทอีเวนติงทีม โดยในการแข่งขันเอเชียนเกมส์ 2010 นี้ พรหมธรได้รับการยอมรับว่าเป็นนักขี่ม้าที่มีศักยภาพ หากแต่ประสบกับปัญหาม้าประจำตัวของเขา ชื่อ "มร.มอส" มีอายุมากและยังมีอาการบาดเจ็บ โดยเขาได้ใช้ม้าชื่อ "ไนซ์ เนลลี" เข้าแข่งขัน
พ.ศ. 2553 พรหมธร ยังได้มีโอกาสขี่ม้าชื่อ "ริงวูด คอกคาทู" ซึ่งเป็นม้าระดับสี่ดาวของเบ็ตตินา ฮอย เข้าแข่งในหลายรายการ ก่อนที่มันจะรับการเกษียณกลับคืนสู่สหราชอาณาจักรในเวลาต่อมา และพรหมธร ยังได้เข้าแข่งขันซีเกมส์ 2011 ที่ประเทศอินโดนีเซียในฐานะนักกีฬาที่ได้รับการจับตามอง โดยมีโค้ชชาวออสเตรเลียที่มีชื่อว่าแอนดรูว์ ฮอย ผู้เป็นนักขี่ม้าระดับเหรียญทองโอลิมปิกมาเป็นผู้ดูแล ซึ่งพรหมธรได้รับรางวัลเหรียญทองในประเภทบุคคล ด้วยสถิติ 59.4 คะแนน และเขายังได้เข้าแข่งขี่ม้าชิงแชมป์ประเทศไทยครั้งที่ 17 ชิงถ้วยพระราชทานคิงส์คัพ ซึ่งจัดขึ้นระหว่างวันที่ 1–3 พฤษภาคม พ.ศ. 2552 ที่สนามไทยโปโลคลับ พัทยา จังหวัดชลบุรี โดยใช้ม้า "มิสเตอร์มอส" เข้าแข่งประเภทครอสคันทรี ซึ่งในวันที่สองของการแข่งขัน เขาไม่มีคะแนนเสีย โดยทำคะแนนรวมได้ 48.8 คะแนน
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
แหล่งข้อมูลอื่น

นายพรหมธร กิ่งวรรณ นักกีฬาขี่ม้าทีมชาติไทย ประวัติส่วนตัว พรหมธร กิ่งวรรณ เก็บถาวร 2011-02-21 ที่ เวย์แบ็กแมชชีน